На основу члана 10. став (1) Закона о Буџету институција Босне и Херцеговине и међународних обавеза Босне и Херцеговине за 2023. годину („Службени гласник БиХ“, број 22/23) и члана 17. Закона о Савјету министара Босне и Херцеговине („Службени гласник БиХ“, бр. 30/03, 42/03, 81/06, 76/07, 81/07, 94/07 и 24/08), на приједлог Министарства цивилних послова Босне и Херцеговине, Савјет министара Босне и Херцеговине, на 31. сједници, одржаној 7. 12. 2023. године, донио је

**О Д Л У К У**

**О КРИТЕРИЈУМИМА ЗА РАСПОРЕД СРЕДСТАВА ИЗ ТЕКУЋЕГ ГРАНТА ЗА РЕАЛИЗАЦИЈУ ПРОЈЕКАТА БИЛАТЕРАЛНЕ САРАДЊЕ У ОБЛАСТИ НАУКЕ НА ОСНОВУ МЕЂУНАРОДНИХ СПОРАЗУМА ЗА 2023. ГОДИНУ**

**Члан 1.**

**(Предмет Одлуке)**

Овом одлуком утврђују се критеријуми и друга питања везана уз распоред средстава из текућег „Гранта зареализацију пројеката билатералне сарадње у области науке на основу међународних споразума“ за 2023. годину.

**Члан 2.**

**(Употреба израза у мушком или женском роду)**

Ријечи које су ради прегледности у пропису наведене у једном роду без дискриминације се односе и на мушки и на женски род.

**Члан 3.**

**(Средства)**

1. Средства за текући „Грант зареализацију пројеката билатералне сарадње у области науке на основу међународних споразума“ за 2023. годину у износу од 100.000,00 КМ предвиђена су у буџету Министарства цивилних послова Босне и Херцеговине (у даљем тексту: Министарство) за 2023. годину на позицији „Текући трансфери и грантови“.
2. Средства се распоређују Позивом за исказивање интереса за средства из „Гранта за реализацију пројеката билатералне сарадње у области науке на основу међународних споразума“ за 2023. годину (у даљем тексту: Позив) и у складу са критеријумима дефинисаним овом одлуком.

**Члан 4.**

**(Право на подношење)**

Право на подношење Захтјева за распоред средстава Позивом за исказивање интереса за средства из „Гранта за реализацију пројеката билатералне сарадње у области науке на основу међународних споразума“ за 2023. годину (у даљем тексту: Захтјев за распоред средстава) имају јавни универзитети у Босни и Херцеговини.

**Члан 5.**

**(Изузеће)**

Ако подносилац Захтјева за распоред средстава до дана објаве Позива за 2023. годину није извршио све своје обавезе из раније закључених уговора са Министарством, његов захтјев се не разматра.

**Члан 6.**

**(Намјена средстава)**

Намјена средстава из члана 3. става (1) ове одлуке је суфинансирање међународне научноистраживачке сарадње босанскохерцеговачких јавних универзитета и универзитета из земаља са којима Босна и Херцеговина има закључене билатералне споразуме у области науке: Хрватске, Словеније, Аустрије, Црне Горе, Сјеверне Македоније, Србије и Турске. То подразумијева трошкове путовања и боравака истраживача из Босне и Херцеговине и наведених земаља са којима Босна и Херцеговина има закључене билатералне споразуме у области науке, те који изводе заједничке научноистраживачке пројекте (у даљем тексту: билатерални пројекти) у периоду 2024/2025. године.

**Члан 7.**

**(Циљ гранта)**

Циљ овог гранта је:

а) јачање научноистраживачке сарадње између Босне и Херцеговине и земаља са којима Босна и Херцеговина има закључене билатералне споразуме у области науке,

б) повећање мобилности домаћих истраживача и броја гостовања врхунских истраживача из земаља са којима Босна и Херцеговина има закључене билатералне споразуме у области науке у Босни и Херцеговини, као и

ц) повећање броја пријава домаћих истраживача на позиве у оквиру оквирних програма Европске уније у области истраживања и иновација и на остале међународне научноистраживачке јавне позиве.

**Члан 8.**

**(Критеријуми за вредновање Захтјева за распоред средстава)**

При разматрању поднесеног Захтјева за распоред средстава вреднује се:

(1) Број реализованих билатералних пројеката са универзитетима из земаља с којима Босна и Херцеговина има закључене билатералне споразуме у области науке.

(2) Досадашњи рад на пројектима у Оквирним програмима Европске уније за истраживање и технолошки развој те програмима КОСТ и ЕУРЕКА.

(3) Потенцијал који пројекат има да побољша своју примјену кроз оквирне програме Европске уније, тј. остварили су потенцијално умрежавање с познатим међународним истраживачким инфраструктурама или препознатљивим међународним истраживачким тимовима.

**Члан 9.**

**(Поступак објаве Позива)**

Министарство, након ступања на снагу ове одлуке, актом позива јавне универзитете у Босни и Херцеговини да искажу интерес за средства из „Гранта за реализацију пројеката билатералне сарадње у области науке на основу међународних споразума“ за 2023. годину те се позив објављује и на интернетској страници Министарства.

**Члан 10.**

**(Потребна документација и начин достављања)**

(1) При достављања Захтјева за распоред средстава, подносилац обавезно прилаже сљедећу документацију:

а) потписан и овјерен печатом подносиоца Захтјев за распоред средстава по Позиву за исказивање интереса за средства из „Гранта за реализацију пројеката билатералне сарадње у области науке на основу међународних споразума“ за 2023. годину;

б) потписан и овјерен печатом подносиоца План активности који садржи наративно описане пројектне активности; затим податке/доказе о испуњавању критеријума из члана 8. ове одлуке; доказ о учешћу у међународним програмима; перспективе даље сарадње; план размјене истраживача и потребна средства, односно план буџета за реализацију пројекта;

ц) рјешење о регистрацији (оригинал или копија овјерена од надлежног органа);

д) увјерење о порезној регистрацији подносиоца Захтјева (идентификациони број) (копија овјерена од надлежног органа);

е) Званичан документ банке из којег је видљив трансакциони рачун подносиоца Захтјева, који није блокиран (буџетски корисници требало би да доставе уредно потписану и службеним печатом овјерену инструкцију за плаћање која подразумијева трансакциони рачун банке, број буџетске организације, врсту прихода и број општине) (оригинал или копија овјерена од надлежног органа), документ не смије бити старији од 30 дана.

(2) Документација из става (1) овог члана доставља се истим редослиједом како је наведено у ставу (1) овог члана и мора бити увезана у цјелину.

(3) Документација која није увезана на начин дефинисан ставом (2) овог члана не разматра се и сматра се неуредном.

(4) Документација из става (1) овог члана доставља се у затвореној коверти, искључиво поштом Министарству, у року од седам дана од дана објаве Позива за исказиванје интереса за средства из „Гранта за реализацију пројеката билатералне сарадње на основу међународних споразума“ за 2023. годину, са назнаком:

„Захтјева за распоред средстава Позивом за исказивање интереса за средства из „Гранта за реализацију пројеката билатералне сарадње у области науке на основу међународних споразума“ за 2023. годину, Министарство цивилних послова Босне и Херцеговине, Трг БиХ 1, 71 000 Сарајево“.

**Члан 11.**

**(Вредновање поднесених пројеката)**

1. Министарка цивилних послова Босне и Херцеговине именује Комисију за разматрање Захтјева за распоред средстава из „Гранта за реализацију пројеката билатералне сарадње у области науке на основу међународних споразума“ за 2023. годину (у даљем тексту Комисија).
2. Комисија има пет чланова и секретара.
3. Комисија из става (1) овог члана врши провјеру комплетности пристигле документације и разматра пристигле захтјеве у складу са критеријумима из члана 8. ове одлуке.
4. Комисија вреднује пристигле захтјеве бодујући сваки критериј у распону од 5 до 20 бодова и сачињава Приједлог одлуке о распореду средстава намијењених за текући „Грант за реализацију пројеката билатералне сарадње у области науке на основу међународних споразума“ за 2023. годину.
5. Захтјев за распоред средстава, оцијењен са више од 51 бод, предлаже се за суфинансирање.

**Члан 12.**

**(Одлука о распореду средстава)**

1. Одлуку о распореду средстава намијењених за текући „Грант за реализацију пројеката билатералне сарадње у области науке на основу међународних споразума“ за 2023. годину (у даљем тексту: Одлука о распореду средстава) доноси Савјет министара Босне и Херцеговине, на приједлог Министарства.
2. Након што Савјет министара Босне и Херцеговине донесе Одлуку о распореду средстава и након њеног објављивања у „Службеном гласнику БиХ”, одлука се објављује на интернетској страници Министарства.

**Члан 13.**

**(Обавијести)**

(1) Подносиоци, чији захтјеви нису стигли благовремено, који су неуредни или непотпуни, односно нису испунили критерије, обавјештавају се о томе на службеној интернетској странице Министарства.

(2) Подносиоци, који су учествовали на Позиву и којима су распоређена средства из „Гранта за реализацију пројеката билатералне сарадње у области науке на основу међународних споразума“ за 2023. годину сматрају се обавијештеним објављивањем Одлуке о распореду средстава у „Службеном гласнику БиХ” и на службеној интернетској страници Министарства.

**Члан 14.**

**(Уговор о кориштењу распоређених средстава)**

1. Са субјектима којима су одобрена средства на основу поднесеног Захтјева у складу са овом одлуком, Министарство закључује уговор, којим се дефинишу обавезе обје стране.
2. Ако корисник средстава не прихвати услове прописане уговором из става (1) овог члана, губи право на кориштење средстава те је у том случају дужан писаним путем о томе обавијестити Министарство у року од седам дана.

**Члан 15.**

**(Извјештај о утрошку средстава)**

(1) Извјештај о утрошку средстава (у даљем тексту: Извјештај) корисник средстава подноси Министарству, на обрасцу за извјештај чији примјерак корисник добија уз уговор, а може се преузети на интернетској страници Министарства, најкасније 30 дана након завршетка пројекта.

(2) Извјештај обавезно садржи копије оригиналних фискалних и осталих прописаних рачуноводствених исправа за све трошкове настале по одобреном пројекту у складу с важећим законским прописима који регулишу ову област.

(3) Ако корисник средстава не достави извјештај у складу са ст. (1) и (2) овог члана, Министарство тражи поврат цјелокупног износа дозначених средстава на Јединствени рачун трезора Босне и Херцеговине у року од 30 дана од дана када Министарство писаним путем то од њега затражи. Ако корисник средстава не изврши поврат средстава, Министарство покреће поступак пред надлежним органом против корисника средстава који није оправдао дозначена средства и забрањује му се аплицирање на јавне позиве које расписује Министарство у периоду од три године.

(4) Корисник средстава је дужан да води одвојену и прецизну финансијску документацију тако да се сва плаћања и трошкови начињени према одобреном пројекту лако могу идентификовати.

(5) Корисник средстава је дужан да чува оригиналне рачуноводствене књиге и оригиналну финансијску документацију те да, у случају потребе, рачуноводствене књиге и другу финансијску документацију уступи за разматрање и контролу Министарству или било којој другој особи коју овласти Савјет министара Босне и Херцеговине или било ком другом законом овлашћеном органу.

(6) Корисник средстава може да изврши реалокацију у износу до 15 % унутар утрошених активности без посебне сагласности Министарства, што посебно наводи у извјештају са образложењем.

**Члан 16.**

**(Контрола утрошених средстава)**

(1) Контрола реализације утрошених средстава се обавља на основу достављеног комплетног наративног извјештаја и извјештаја о утрошку средстава.

(2) Контрола из става (1) овог члана укључује:

а) анализу наративног извјештаја о реализацији пројекта коју врши Сектор за науку и културу у Министарству на основу које се утврђује учинак реализованог пројекта те

б) анализу извјештаја о утрошку средстава коју врши Комисија за финансијску контролу.

(3) Комисију за контролу утрошених средстава из става (2) тачка б) овог члана именује министарка цивилних послова Босне и Херцеговине и састоји се од четири члана и секретара из Министарства.

(4) Чланови Комисије за контролу утрошених средстава не могу бити особе које су учествовале у раду Комисије за разматрање примљених пројеката на основу објављеног јавног позива за распоред средстава из „Гранта за реализацију пројеката билатералне сарадње у области науке на основу међународних споразума“ за 2023. годину.

(5) Задатак Комисије за контролу утрошених средстава је да изврши контролу реализације утрошених средстава по текућем „Гранту за реализацију пројеката билатералне сарадње у области науке на основу међународних споразума“ за 2023. годину, а на основу анализе достављеног извјештаја о утрошку средстава и то:

а) Да ли су трошкови за сваку наведену ставку прихватљиви и у складу са структуром трошкова пројекта?
б) Да ли је утрошак средстава за сваку наведену ставку стварно настао и да ли се односи на корисника средстава (фактуре, уговори, докази о плаћању и сл.)?

ц) Да ли је утрошак средстава за сваку наведену ставку оправдан релевантним доказима и посебном пратећом документацијом (рачуни, платни изводи и сл.)?

д) Да ли је корисник средстава транспарентно трошио распоређена средства у складу са чланом 15. став (3) ове одлуке?

(6) Ако Комисија за контролу утрошених средстава из става (2) овог члана код корисника средстава у извјештају утврди грешке техничке природе, које подразумијевају неправилно попуњене обрасце за извјештај и сличне техничке грешке, корисник средстава се обавјештава писаним путем, или путем факс-а или телефоном или и-мејлом, о потреби отклањања утврђених недостатака у року од 15 дана од пријема обавијести. Ако корисник средстава у заданом року не отклони недостатке, Министарство упућује захтјев кориснику средстава да изврши поврат цјелокупног износа дозначених средстава за који је утврђен ненамјенски утрошак, у року од 30 дана од дана када Министарство писаним путем од њега то затражи. Ако се средства не уплате у наведеном року, Министарство покреће поступак пред надлежним органом против корисника средстава који није оправдао дозначена средства и забрањује му се аплицирање на јавне позиве које расписује Министарство у периоду од три године.

(7) Ако корисник средстава није утрошио цјелокупна дозначена средства за реализацију одобреног пројекта, дужан је да изврши поврат неутрошених средстава уплатом истих на Јединствени рачун трезора Босне и Херцеговине у року од 30 дана од дана завршетка пројекта уз образложење. Ако се средства не уплате у наведеном року, Министарство покреће поступак пред надлежним органом против корисника средстава који није оправдао дозначена средства и забрањује му се аплицирање на јавне позиве које расписује Министарство.

(8) Корисник средстава, у ситуацијама када по захтјеву Министарства изврши поврат средстава, дужан је о томе да обавијести Министарство и достави доказ о извршеном поврату средстава Министарству.

(9) Комисија за контролу утрошених средстава, по завршетку рада, доставља Савјету министара Босне и Херцеговине, путем Министарства, Извјештај о утрошку средстава из текућег „Гранта за реализацију пројеката билатералне сарадње у области науке на темељу међународних споразума“ за 2023. годину.

**Члан 17.**

**(Стручно-аналитичка подршка)**

Стручно-аналитичку подршку Комисији за контролу утрошених средстава пружа Сектор за науку и културу Министарства.

**Члан 18.**

**(Кориштење назива Министарства)**

Корисник средстава дужан је да прибави сагласност Министарства за кориштење назива Министарства.

**Члан 19.**

**(Ступање на снагу)**

Ова одлука ступа на снагу даном доношења и објављује се у „Службеном гласнику БиХ“.

**СМ број /23 Предсједавајућа**

 **Савјета министара БиХ**

 **2023. године**

**Сарајево Борјана Кришто**